Die Volk in beweging | Die Vryburger
Die Volk in beweging
May 22, 2013 - Redaksioneel - 13 comments
Te midde van talle hindernisse, is die Boere-Afrikaners aan die beweeg – en die beweging is doelgerig vorentoe.
In hierdie week se uitgawe van Die Vryburger sal u lees hoe die dames van die Republikeinse vrouebeweging hulle kragte aanwend om Republiek-fees te vier, hoe die Verkenners die Slag van Donkerhoek herdenk, en ander inisiatiewe wat prysenswaardig is.
Die verblydende nuus is dat, in teenstelling met die rooi-Aprilmaand (of is dit swart?) wat betref die moorde op volksgenote, is Meimaand aansienlik stille tot en met die ter perse gaan van hierdie skrywe. Die gewelddadige aanvalle op volksgenote is steeds hemelhoog, maar die feit dat slagoffers lewendig anderkant uitgekom het, spreek van Genade van Bo en ook paraatheid van mense.
Die aanslag op Kleinfontein is maar net nog 'n bewys dat hier nie simpatie of begrip of respek vir Grondwetlike regte verwag kan word uit die kamp van die ANC en sy meelopers nie. Lees gerus die reaksie van politieke partye in hierdie verband.
Gwende Mantashe se uitlating dat mense met geld enigiets en enigiemand koop kan koop laat die wenkbroue lig. Dit mag sy siening wees maar derduisende sal daaroor met hom verskil.
Die berig oor die gewildheid van Suid-Afrika se boere is nie net insiggewend nie maar wek ook kommer as die toekoms van landbou in ag geneem word. Die owerheid se grondgryp beleid is grotendeels verantwoordelik dat boere die land verlaat om elders 'n heenkome te vind waar sy kundigheid waardeer sal word.
Die mening wat gegee word oor Somaliland wat reeds 22 jaar onafhanklik is sonder internasionale erkenning, behoort vir elke leser wat streef na vryheid, bemoedigend te wees.
Of die regering ag gee om die woorde van Moeletse Mbeki, word betwyfel, maar die ANC sal sekerlik nie kan ontken nie – Mbeki se kritiek is in die kol.
Die Vryburger het hierdie week 'n promosie geplaas om Volkshulp 2000 aan lesers bekend te stel. Hierdie volkseie welsynsorganisasie wat sy werk uit die volk vir die volk verrig, is afhanklik van u wat hier lees om te help.
Die Vryburger doen derhalwe 'n beroep op volksgenote om behulpsaam te wees – skenkings van klere, skoene, artikels wat in onbruik by u is, is alles goed wat Volkshulp met graagte sal ontvang. Die winter is lank en koud en honderde klein kindertjies van ons volk gaan soggens op 'n leë maag skool toe, is dikwels maar karig geklee en half verkluim.
Daarom het ons almal 'n plig, want ons het genoeg om van te leef!
Mag u met hierdie uitgawe weereens besef dat ons volk 'n stryd het om te stry, om adellik aan daardie stryd deel te neem sodat die waardigheid van ons volk daardeur bevoordeel sal word,
Die vryheidsvlam sal bly brand solank ons eerbaar handel – en ons is opgewonde omdat die volk in beweging is op pad na 'n vasgestelde bestemming.
13 thoughts on "Die Volk in beweging"
Arnold May 24, 2013 at 4:09 pm
Voordat ek hoegenaamd weer hier op Die Vryburger kommentaar lewer, wil ek eers duidelikheid he oor wie aan die bestuur van sake is van hierdie Blog.
Ek het van Engeland verneem dat hierdie Blog deur " Die Burger" koerant bedryf word.
Die Burger koerant is aan ons bekend as 'n Liberale Media, en komunisties gesind.
Dus is hierdie Blog die eiendom van Naspers. Op hoeveel stoele sit Naspers????
Hier word hoog en laag Regse Afrikaner stories geplaas van wat ons Afrikaners te doen staan.
En dan is die bestuur van Die Vryburger ook 'n geheim.
Redakteur May 24, 2013 at 4:25 pm
Ons is dankbaar om te kan bevestig dat die librale pers soos Die Burger nie ons vriende of familie is nie – ons is juis hier om die behoudende Boere-Afrikaner se boodskap te dra, en ander nuus wat saakmaak te plaas.
DuP du Plessis May 24, 2013 at 11:14 pm
Ek dink nie jy moet alles glo wat jy hoor nie, veral nie uit Engeland nie!
Maar dat Naspers op die stoele sit wat hom die meeste sal betaal, dit sal ek saam met jou glo. Die geldmag misbruik die media wêreldwyd om die Liberale denke te versprei.
Ek dink ons moet die Vryburger maar net dophou, as geld hier 'n groot rol begin speel, dan sal ek nie meer die voordeel van die twyfel aan die Vryburger gee nie, maar as ek na die twee advertensietjies hier langsaan kyk, vrees ek dat die Vryburger dit dalk nie vir lank sal kan uithou nie.
Ek wonder of jou bron uit Engeland nie dalk daardie ander Vryburger-blog bedoel het waarby Jonathan Jansen betrokke is nie?
Arnold May 25, 2013 at 8:48 am
Dankie vir jou antwoord DuP. Ek sal oor die naweek meer besonderhede kry.
Dit kan wees dat dit 'n manier is om twyfel te saai. Die liberales en kommuniste is uitgeslape.
Sodra die Regses iets kry wat suksesvol is, dan begin die aanslae. Kyk net wat gaan aan op Kleinfontein.
Ek het die bestuur, of wat hulle genoem word gevra om 'n antwoord te gee op my vraag, maar sover nog niks. Indienhulle nie antwoord nie, laat hulle maar net toe dat daar nou onsekerheid voortduur hier op wie en wat Die Vryburger se motiewe is.
Mike May 25, 2013 at 2:40 pm
Arnold kyk na die name van die mense wat hier artikels skryf en jy sal sodoende vir jouself kan uitmaak aan wie die vryburger behoort.
Arnold May 25, 2013 at 3:37 pm
Wie is "Redaksioneel"
Dit is die skrywer van "Die Volk in beweging"
Hoekom nie sy persoonlikke naam daar plaas nie?????
Op ander Blogs word dit wel gedoen.
Waarom "bang" wees om regs gesind te wees???? Ek is nie bang om te erken dat ek seker die mees Regse Afrikaner op hierdie kontinent is nie. Ek oortree geen wet nie. Dit is my reg om Rassisties te wees ook. En min mense is dààr ook, erger as ekself.
Ek waarborg jou, as iets in die "Geheim" gedoen word, dan is dit tot mislukking verdoem.
Ek sou nie 'n opregte Afrikaner/Boer mondstuk wou sien verdwyn nie.
Speel oop kaarte hier menere.
Mike May 25, 2013 at 4:27 pm
Arnold lees hier "Dis tyd vir 'n toekoms visie" en kyk na die naam onderaan.
Arnold May 25, 2013 at 10:05 pm
Dankie vir die moeite Mike. Het gaan soek, maar daar is so baie skrywes en dit gaan my lank neem om dit te kry. Soos ek genoem het vroër, is dat daar dalk kwaadwilligheid in die inligting wat aan my deurgestuur is. Daar word soveel leuns oor Regses versprei deur veral Naspers, dat mens nou katvoet moet loop. Die hele Boeremag saak is presies so 'n geval.
Ek is van nature 'n goedgelowige mens, en sal dus jou woord aanvaar dat ons hier op 'n eerlike Afrikaner selfbeskikkings blog ons sê kan sê.
Kordaat Neelsie May 25, 2013 at 10:30 pm
Ek is 'n rubriekskrywer vir Die Vryburger. Op 'n vorige geleentheid het ek my mening gelug oor waarom hierdie blad se redaksie anoniem bly. Die Burger en/of Naspes het geen aandeel in hierdie e-koerant nie. Indien hulle wel 'n aandeel gehad het, was ek al lankal weg.
Laat my toe om dit kortliks te verduidelik. Met o.a die kaping van Radio Pretoria is dit tog duidelik dat daar baie insypelaars daarbuite is wat dit hul lewenstaak gemaak het om alles wat uit die volk ontstaan te vernietig. Gestel Die Vryburger maak sy redaksie bekend, dan vergemaklik dit die taak van daardie insypelaars om moontlik enkelinge te teiken wie beinvloed kan word. As so iets sou gebeur, sit ons na 'n paar maande dalk weer sonder 'n mondstuk. Ek stem saam dat ons mense deesdae baie versigtig moet wees vir verraaiers en geheime organisasies, in hierdie koerant se geval is dit egter bietjie anders. Die nuus wat hier oorgedra word is duidelik volkseie, dit handel meestal oor ons mense se lot terwyl Naspes kies om stil te bly oor 'n onderwerp soos die huidige volksmoord. Na al die verraad en kapings van dinge wat voorheen volksbesit was, is ek, net soos elke ander regdenkende Boere-Afrikaner moeg vir draadsitters en lamsakke. Ons het hierdie koerant nodig, ons mense het iets nodig om hulle ingelig te hou oor wat gaande is. Die Vryburger is daardie iets.
Oom DuP, solank daar vrywilligers met opregte Boereharte is wat bereid is om die waarheid aan die volk oor te dra, sal Die Vryburger bly voortbestaan.
Om julle 'n voorbeeld te gee. My siening oor deelname aan die NSA se sirkusverkiesings is eenvoudig, STEM REG, BLY WEG! As dit sou gebeur dat die redaksie van hierdie koerant ons mense aanmoedig om deel te neem aan die bose verkiesings, sal julle en hulle beslis van my hoor.
Aanvaar asb hierdie kort antwoord van iemand wat met 'n opregte Boerehart week na week 'n rubriek skryf vir ons eie koerant.
Deon May 27, 2013 at 8:10 am
Ons is dankbaar vir die verduidelikking Kordaat Neelsie. Die Vryburger en sy mense – hou aan die oorwinning kom!
Pietafew May 29, 2013 at 3:46 am
Bly Anoniem! Raai, raai ….
Ons word te veel geteiken en gekaap! Buitendien, iets wat gis lei gewoonlik tot iets wat lekker is ….
Groete vanuit 'n pragtige stil en sonskyn KemptonPark
Dirco May 29, 2013 at 7:36 am
Ek dink ook 'n mens moet maar na die inhoud van die artikels kyk. Hierdie koerant vertel duidelik stories wat Naspers vermy.